作者:湯舜民
標題:梁州・青鬱郁柏葉松姿備體，濃馥馥芝香術氣沾衣，更幾般天然景趣諧人
內容:風過處線篁嘹亮，月來時金碧光輝。簷露灑珠璣點滴，篆煙生紫黛霏微。雖無華麗芳菲，端實蕭爽清奇。奢可效七松家綺幕圍風，清末讓五柳莊黃花繞籬，貴不幕三板堂畫戟當扉。料伊，所為。單指著歲寒眼底為交契，況值太平世，一樣肝腸似鐵石，愁甚麼雪虐霜欺。